દેખીતી વાત છે, પ્રશંસા. અત્યાર સુધી હું મારા પર થતા પ્રહારો સહન કરવામાં જ વ્યસ્ત હતી અને એની એટલી આદત પડી ગઈ હતી કે હવે મારાં વખાણ થાય ત્યારે ગભરામણ થવા માંડે છે. મારા પર પ્રશંસાનાં પુષ્પોની વર્ષા થતી હોય એવી સ્થિતિ બેચેન કરનારી છે. મને એમાં ઘણું વિચિત્ર લાગે છે અને મારે એને કેવો પ્રતિભાવ આપવો એ સમજાતું નથી. મને લાગે છે કે આવી સ્થિતિ મને માફક આવવા લાગે અને એનો હું સ્વીકાર કરી લઉં એ સ્થિતિ આવતાં હજી થોડી વાર લાગશે.